Government eragidde amasomero gonna mu ggwanga okuli aga Nursery, Primary ne Secondary okuggalawo ng’ennaku z’omwezi 25 omwezi guno ogwa November,2022 ga terunayita, ng’emu ku nteekateeka ekoleddwa okwewala okusaasaana kw’ekirwadde kya ebola mu masomero.
Mu mbeera eno olusoma lwa term eno lusalidddwako ebbanga lya wiiki 2, okugerageranya n’ekiseera kyebabadde balina okuwummulirako.
Okusinziira ku Ministry y’eby’obulamu, wezaaweredde ennaku z’omwezi 4th November, ng’abaana 23 bebaakakwatibwa ebola, 8 ku bbo baafa.
Minister omubeezi avunaanyizibwa ku masomero ga Primary Dr. Moriku Kaduccu abadde ku Centre mu Kampala n’ategeeza nti amasomero agasinze okuvaamu abayizi abakwatibwa obulwadde bwa Ebola kuliko amasomero ga KCCA 5, ate amalala gamu district ye Wakiso, Mubende ne Kassanda
Dr Moriku Kadducu ategezeza nti olukiiko lwa baminister olwatudde olunaku olw’eggulo lwasazeewo nti olusoma lwa ttaamu eno lusalibweko wiiki 2 zokka, abayizi bawummule nga 25 November, mu kifo kya 08 December zebabadde balina okuwummulirako.
Dr Moriku Kaducu ategezeza nti abakulira amasomero balina okutegeka ebibuuzo ebiggalawo olusoma lwa ttaamu eno mu bwangu obwekitalo, okutandiika ne wiiki ejja, olumaliriza okubikola badde ewaka, alipoota balizifuna.
Dr. Moriku Kaducu agambye nti ggo amatendekero agawaggulu gakusigala nga gagoberera enteekateeka yaago ey’okusoma kw’omwaka guno,nti kubanga abayizi baago tebakoseddwa nnyo bulwadde bwa ebola nga bwekiri mu bayizi abali mu massomero ga Primary ne Secondary.
Ismail Mulindwa akulira ebyenjigiriza ebisookerwako n’okusoma kwa secondary mu Ministry y’eby’enjigiriza, ategezeza nti government egenda kuvvaayo n’ennambika egenda okugobererwa ng’abayizi bawummula, okukendeeza omujjuzo.
Mu mbeera yemu Ismail Mulindwa ategezeza nti Ministry y’eby’obulamu yawereddwa obuvunanyizibwa obw’okukola ku nnambika eneegobererwa ng’abayizi abali mu massomero agali mu district ye Kassanda ne Mubende nga bawummula nti kubanga mu kiseera kino ebitundu byebalimu biri mu muggalo
Bisakiddwa: Mukasa Dodovico
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn